Produktledelse

**Produktledelse** er en prosess for å utforske, planlegge, utvikle, lansere og administrere et produkt eller en tjeneste. Prosessen inkluderer hele livssyklusen til et produkt. Fra det fra det er identifisert en idé eller et problem som må løses, og frem til løsningen blir utviklet, og som til slutt lanseres i markedet. Produktledere er ansvarlige for å sikre at et produkt oppfyller behovene til markedet og bidrar til oppfyllelse av forretningsstrategien til organisasjonen, mens de administrerer et eller flere produkter i alle stadier av produktets livssyklus. Produktledelse for programvare tilpasser det grunnleggende innen produktledelse til å passe for digitale produkter.

## Historikk
Konseptet «produktledelse» har sitt opphav i et notat fra 1931 som ble skrevet av Procter & Gambles leder Neil H. McElroy. Notatet gjald *brand management*, altså hvordan man bygger og skjøtter en merkevare, og McElroy ba om at flere ansatte fokusert på produktet og merkevarebygging i sitt arbeid, og han trengte *brand managers* som ønsket å ta på seg rollen som innebar å administrere produkter, emballasje, posisjonering, distribusjon og overvåkning av produktets ytelse knyttet til salg.

Notatet definerte en arbeid knyttet til merkevareledelse som:

* Overvåk og studer salget av produkter.
* Der hvor merkevareutvikling er utfordrende, undersøk nøye kombinasjonen av innsats som ser ut til å fungere for andre områder, og prøv å bruke den samme tilnærmingen for andre segmenter.
* Der hvor merkevareutvikling er enkelt:
** Studer reklame- og promoteringshistorien til merkevaren.
** Etter å ha avdekket svakheter, lag en plan som kan brukes til å styrke dette området.
** Skisser planen i detalj for den ansvarlige lederen.
** Forbered salgshjelp og alt annet nødvendig materiell for å gjennomføre planen.
** Ta vare på det som er nødvendig, og foreta alle feltstudier som er nødvendige for å avgjøre om planen har gitt de forventede resultatene.
* Ta fullt ansvar... for de planene som er skissert for merkevarene og produktene.
* Ta fullt ansvar for alle kostnader knyttet til promotering av merkevaren.
* Eksperimenter med og anbefal andre innpakninger av produktet.
* Oppsøke distriktssjef flere ganger i året for å diskutere eventuelle negative utviklinger i vekstplanene for området.

I mer tidsaktuell terminologi kan man si at McElroy definerte rollen som å analysere produktdistribusjon, optimalisere distribusjonsstrategier, diagnostisere og løse distribusjonsproblemer, forbedre produktposisjonering og markedsføring, samt samarbeide med regionale distribusjonsledere.

## Produktledere
Produktledere er ansvarlige for å administrere en organisasjon sin produktlinje på daglig basis. Som et resultat av dette er produktledere i mange tilfeller avgjørende for å drive et selskaps vekst, marginer og inntekter. De er ansvarlige for forretningskravene, konseptualisering, planlegging, produktutvikling, produktmarkedsføring og lansering av produkter til markedet. Avhengig av selskapets størrelse, bransje og historie, har produktledelse en rekke funksjoner og roller.

Produktledere arbeider mye med å analysere informasjon fra kundeundersøkelser, konkurrenter og bransjen, trender, økonomiske signaler og konkurranseaktivitet. De utarbeider produktstrategi, dokumenterer krav, prioriterer arbeid og lager veikart. Produktledere samarbeider på tvers av avdelinger i organisasjonen, inkludert produktdesign og utvikling, markedsføring og salg, kundestøtte, samt tett samarbeid med juridisk kompetanse.

## Litteratur
*